ไม่บ่อยนักที่จะได้กินสเต็กของเจ้านี้เพราะแถวบ้านไม่ค่อยมีสาขามาเปิด ส่วนมากก็จะอาศัยไปฝากท้องกับเจ้าอื่นมากกว่า ประจวบเหมาะที่มาเปิดสาขาใหม่ที่เซนทรัล ปิ่นเกล้า ก็เลยจะต้องมาจัดสักหน่อย ร้านนี้เพิ่งมาเปิดได้ไม่นานเท่าไร โดยร้านจะอยู่ที่ชั้น 5 ใกล้ๆกับฟิตเนสเฟริท ลูกค้าที่นี่ก็ค่อนข้างจะเยอะมากแต่พนักงานที่ร้านก็มีเยอะพอรองรับปริมาณลูกค้าได้เหมือนกัน การบริการและการเอาใจใส่ของพนักงานที่นี่โอเคเลย คอยดูแลลูกค้าอยู่ตลอด อาหารออกก็ค่อนข้างเร็ว เข้ามานั่งตั่งนานเปิดเมนูไปมาไม่รู้จะสั่งอะไรก็เลยเลือคอมโบเซตตามที่พนักงานแนะนำ คอมโบเซตก็จะเป็นการสั่งสเต็ปที่ 1 เลือกจานเมนเนื้อสเต็ก สเต็ปที่ 2 ก็เป็นการเลือกซอส สเต็ปที่สามก็เป็นการเลือกแอพพิไทเซอร์ และก็สั่งซุปและสลัดได้จ่ายเพิ่ม 29บาทจากปกติในเมนูต้องเพิ่ม 59บาท ครั้งนี้ชุดคอมโบ เราเลือกไก่พันเบคอนซอสพริกไทยดำ เฟรนซ์ฟรายเชสด้าชีส 120บาท เพิ่มซุปข้าวโพดและซีซาร์สลัดแฮม 29บาท ส่วนคอมโบอีกชุดเลือกฟิเลมิยองเนื้อ บราวน์แอนด์ครีสซอส มันบด 2ลูก 133บาท เพิ่มซุปเห็ดและซีซาร์สลัดไข่กุ้ง 29บาท ในส่วนของเครื่องดื่มสั่ง ฟรุตพันซ์ 52บาท มะนาวโซดา 46บาท  โดยรวมแล้วรสชาติยังโอเคอยู่หลังจากไม่ได้กินมาตั้งนาน ตัวซุปรสชาติกลมกล่อมอร่อยดี ซีซาร์สลัดก็ใช้ได้ ส่วนฟิเลมิยองเนื้อก็นุ่ม หอม ไม่เหนียว แต่แอบเครื่องนิดๆ ตรงที่เราสั่งมีเดียมแต่เอามาเสริฟมันเป็นเวลดัน แต่ก็โอเคกินได้เหมือนกัน น้ำมะนาวโซดากรสดี เปรี้ยวและก็ซ่าดี วันหลังจะไปอุดหนุนอีก